87 ຖືກຂ້າຕາຍ ໃນລະຫວ່າງ ການໂຈມຕີ ໃສ່ຖານທັບ ໃນປະເທດ ບູຣຸນດີ
ໂຄສົກຂອງທະຫານໄດ້ກ່າວໃນວັນເສົາວານນີ້ວ່າ ພວກທີ່ຕາຍມີລວມທັງພວກສັດຕູ 79​ ຄົນ ພ້ອມກັບທະຫານ 8 ຄົນ ແລະ ຕຳຫຼວດນຳ.
ກອງທັບ ບຸຣຸນດີ ກ່າວວ່າ ຢ່າງໜ້ອຍ87 ຄົນຖືກຂ້າໃນວັນສຸກ ມື້ກ່ອນ ໃນນະຄອນຫຼວງບູຈຳບູຣາ ໃນອັນທີ່ເອີ້ນວ່າ ການໂຈມ ຕີທີ່ມີການປະສານງານກັນ ຕໍ່ຄ້າຍທະຫານ 3 ແຫ່ງໂດຍພວກ ມືປືນ ໂຄສົກຂອງທະຫານໄດ້ກ່າວໃນວັນເສົາວານນີ້ວ່າ ພວກທີ່ຕາຍ ມີລວມທັງພວກສັດຕູ 79 ຄົນ ລວມທັງທະຫານ 8 ຄົນ ແລະ ຕຳຫຼວດນຳ ລາວເວົ້າວ່າ ພວກທີ່ຖືກຈັບມີ 45 ຄົນ ໃນການສູ້ ລົບກັນໃນຕອນກາງເວັນແລະມີມາເລື້ອຍໆຈົນຮອດມື້ເຊົ້າວັນ ເສົາວານນີ້ ພວກຊາວເມືອງ ທີ່ມີຄວາມຢ້ານກົວໃນຫຼາຍໆຄຸ້ມຂອງນະຄອນຫຼວງດັ່ງກ່າວ ໄດ້ບອກ ນັກຂ່າວຕາເວັນຕົກ ທີ່ໂຜ່ໂຕອອກມາຈາກບ່ອນລີ້ຊ່ອນ ວ່າເຂົາເຈົ້າເຫັນຊາກສົບຢາຍ ໄປທົ່ວຢູ່ຕາມຖນົນ ພວກເຫັນເຫດການກ່າວວ່າ ຜູ້ຮັບເຄາະບາງຈຳນວນ ຖືກກຳລັງຮັກສາຄວາມປອດໄພ ລາກແກ່ອອກມາຈາກບ້ານເຮືອນ ຂອງເຂົາເຈົ້າແລ້ວປະຫານຊິວິດ ບາງຄົນກໍແມ່ນຖືກ ຂ້າຕາຍ ໃນເວລາຖືກມັດແຂນກັບຫຼັງໄວ້ຢູ່ ພວກກອງທັບປະຕິເສດທີ່ຈະໃຫ້ຄວາມເຫັນໃດໆກ່ຽວກັບຂໍ້ຫາດັ່ງກ່າວ ການລົບເລວກັນຄັ້ງນີ້ ເຫັນວ່າຮ້າຍແຮງສຸດນັບແຕ່ການຣັຖປະຫານ ທີ່ລົ້ມແຫຼວມາແຕ່ ເດືອນພຶສພາ ລຸນຫຼັງບໍ່ທໍ່ໃດອາທິດ ຫຼັງຈາກການດຳລົງຕໍ່າແໜ່ງສອງສໄມ ແລ້ວວາງ ແຜນວ່າ ຈະສມັກອີກຖ້າມກາງບັນຫາຂັດແຍ້ງ ຂອງປະທານາທິບໍດີ ປີແອ ນູຣຸນຊີຊານັ້ນ ພວກນັກວິເຄາະກ່າວວ່າ ໄດ້ມິຜູ້ເສັຍຊິວິດເກຶອບ 250 ຄົນນັບແຕ່ນັ້ນມາ ແລະ ຜູ້ຄົນ ປະມານ 2 ຮ້ອຍພັນຄົນໄດ້ຫຼົບໜີຈາກຄວາມຮຸນແຮງໄປຍັງປະເທດໄກ້ຄຽງ